แสดงความมั่นใจ รักตัวเอง ไล่ตามความปรารถนาของคุณ
แม้ว่าขั้นตอนต่างๆ ด้านบนจะนำไปปรับใช้กับชีวิตของใครก็ได้ แต่ปัจจัยสำคัญข้อหนึ่งที่จะทำให้ผู้ชายเห็นความสำคัญของคุณก็คือ การเป็นคนฉลาดและรู้จักพูด เพราะวิธีที่คุณพูดจะสอดคล้องกับท่าทีที่คุณแสดงออกมา (การเคารพตนเองและความมั่นใจ) การใช้ภาษาและน้ำเสียงได้อย่างถูกต้อง รวมทั้งความถี่ในการพูดสามารถสร้างหรือทำลายความสำเร็จในที่ทำงาน ความสัมพันธ์ระหว่างคนรู้จัก และในวงกิจกรรมสันทนาการได้ แม้ว่าผู้หญิงแต่ละคนจะมีเสียงต่างกัน (เสียงสูง เสียงต่ำ เสียงเบา เป็นต้น) แต่คุณต้องจำไว้ว่าคุณอาจจะถูกคนอื่นตัดสินจากระดับเสียง วิธีที่คุณเน้นคำ และเสียงหัวเราะของคุณ  บันทึกเสียงของตัวเองเพื่อเปลี่ยนวิธีที่คุณแสดงตัวเองต่อหน้าคนอื่น เช่น ถ้าน้ำเสียงของคุณเบาลงตอนจบประโยค มันจะแสดงให้เห็นว่าคุณไม่มั่นใจ และคุณก็จะสามารถตั้งต้นใหม่ได้เพื่อให้อีกฝ่ายเข้าใจประเด็นสำคัญของสิ่งที่คุณสื่อ  พูดในแง่ของผลที่ตามมาและผลลัพธ์อย่างเจาะจง  เป็นคนกล้าแสดงความคิดเห็น พูดสิ่งที่คุณคิดและรู้สึกด้วยท่าทีที่ให้เกียรติ หนักแน่นแต่สุภาพ ขอในสิ่งที่คุณต้องการ ปฏิเสธเมื่อจำเป็น คุณต้องวางท่าทีที่อบอุ่น เปิดรับ และเป็นมิตรกับผู้อื่น เคารพความคิดเห็นของคนอื่นและเต็มใจที่จะประนีประนอม ตัวอย่างการพูดที่แสดงถึงความหนักแน่นในความคิดเห็นของตัวเองก็เช่น “นั่นเป็นความคิดที่ดีเลยนะคะ แล้วถ้าเราทำอย่างนี้ด้วยล่ะคะ...” หรือ “ดิฉันเข้าใจนะคะ แต่ดิฉันเห็นว่า..." ผู้หญิงที่มีความรู้หลายๆ เรื่องมีโอกาสที่จะได้รับการยอมรับจากผู้ชาย (และผู้หญิงคนอื่นๆ มากกว่า)   วิธีที่จะเป็นคน "ฉลาด" นั้นมีอยู่หลายวิธี แต่การแบ่งเวลาเพื่อเรียนต่อมักจะเป็นจุดเริ่มต้นที่ดี การดูรายการเพื่อการศึกษา อ่านหนังสือ และติดตามข่าวล่าสุดเป็นวิธีเพิ่มพูนความรู้ที่ง่ายและราคาถูก การดูหนัง เล่นเกม และคุ้นเคยกับทีมกีฬาจะทำให้คุณมีหัวข้อสำหรับสนทนามากขึ้น นอกจากการพูดแล้วคุณยังต้องให้ความสำคัญกับภาษากายด้วย ถ้าคุณเดินคอตก คนก็อาจจะคิดว่าคุณเป็นคนมองโลกในแง่ร้ายและขาดแรงจูงใจ ในอีกแง่หนึ่งท่าทางการเดินของคุณสามารถแสดงถึงความเอาจริงเอาจังและอำนาจได้  ยืนหลังตรง อกผายไหล่ผึ่ง อย่างอตัว คุณสามารถฝึกท่าทางให้ถูกต้องได้ด้วยการนอนราบกับพื้นหรือยืนหลังติดกำแพง จับมืออย่างหนักแน่น การจับมือเบาๆ หรือหลวมๆ อาจจะทำให้อีกฝ่ายคิดว่าคุณไม่มั่นใจ แสดงอำนาจด้วยการผายแขนทั้งสองข้างให้กว้างเพื่อให้มีพื้นที่มากขึ้น อย่าลอกแลกเพราะจะทำให้คุณดูประหม่าหรืออึดอัด การแต่งตัวของคุณสามารถบอกถึงความมั่นใจและวิธีที่คุณมองตัวเองได้มากมาย ปกติผู้ชายก็เห็นภาพยั่วยุของผู้หญิงผ่านทางโทรทัศน์และสื่อรูปแบบอื่นๆ มากมายอยู่แล้ว แต่ถ้าคุณแต่งกายในเชิงยั่วยุ เร้าอารมณ์ หรือเปิดเผยเรือนร่าง ผู้ชายก็อาจจะได้รับสารผิดไปได้ ถ้าคุณอยากให้มีคนฟังสิ่งที่คุณพูดจริงๆ คุณต้องพยายามแสดงความเป็นมืออาชีพและนิ่งเข้าไว้  แต่งกายให้เหมาะกับกาลเทศะ ถ้าคุณไปทำงาน คุณก็อาจจะต้องเลี่ยงเสื้อตัวสั้นหรือเสื้อที่เผยให้เห็นร่องอก ใส่กระโปรงยาวระดับเข่า กางเกง หรือเสื้อสูท หลักการทั่วไปสำหรับการแต่งกายในที่ทำงานของผู้หญิงก็คือ ให้คุณก้มตัวลงเพื่อเช็กว่าเสื้อผ้าของคุณเหมาะกับการใส่ไปทำงานหรือไปสัมภาษณ์หรือเปล่า ถ้าคุณเห็นร่องอกเล็กน้อยหรือด้านหลังของกระโปรงถกขึ้นมาสูงเกินไปขณะที่คุณก้มตัวไปแตะนิ้วเท้า ก็เป็นไปได้ว่าชุดนี้ไม่เหมาะกับการใส่ไปทำงาน ถ้าคุณตะหงิดใจแม้แต่นิดเดียว อย่าเสี่ยงใส่ไป ชื่อเสียงของคุณสำคัญกว่าการดูเป็นคนน่ารักหรือมีสไตล์ในระหว่างการสนทนาทางธุรกิจที่สำคัญ ถ้าคุณเห็นคุณค่าของตนเอง คนอื่นก็อาจจะเริ่มตระหนักถึงคุณค่าของคุณด้วยเช่นกัน  ถ้าคุณเคยรู้สึกถูกลดทอนคุณค่าหรือรู้สึกว่าตัวเองไม่สำคัญ ให้เตือนตัวเองว่าคุณเป็นคนที่มีคุณค่า เป็นคนสำคัญ และเป็นคนที่ไม่เหมือนใคร คุณไม่ใช่สิ่งของ คุณเป็นคน คุณเป็นอะไรมากกว่ารูปร่างหรือสิ่งที่น่ารักชวนมอง คุณเป็นคนจิตใจดีและคุณสามารถแบ่งปันจิตใจอันดีงามนี้ให้คนอื่นได้ เคารพตัวเองด้วยการเลือกสิ่งต่างๆ อย่างรอบคอบ เพื่อให้เกิดประโยชน์ต่อตนเองหรือผู้อื่นและไม่ก่อให้เกิดความเสียหาย เคารพตนเองด้วยการปฏิบัติต่อตนเองและร่างกายของตัวเองเป็นอย่างดี วิธีที่จะปฏิบัติต่อตนเองเป็นอย่างดีก็คือ รับประทานอาหารที่ดีต่อสุขภาพ นอนหลับพักผ่อนให้เพียงพอ ออกกำลังกาย พักผ่อน และเข้าร่วมกิจกรรมสันทนาการที่ปลอดภัยหรือสร้างสรรค์ ระบุสิ่งที่คุณศรัทธา พร้อมกับให้คุณค่าและยึดมั่นในค่านิยมเหล่านี้ ค่านิยมเหล่านี้อาจจะเป็นอิสรภาพ การมอบหมายอำนาจ ความเท่าเทียม ความเคารพ ความยุติธรรม ครอบครัว ความรัก และความมั่นคง การให้ความสำคัญกับค่านิยมของตัวเองช่วยให้คุณตัดสินใจได้ดีขึ้น ซึ่งสุดท้ายแล้วคนก็จะให้เกียรติคุณมากยิ่งขึ้น  ถ้าคุณไม่แน่ใจในค่านิยมของตนเอง เขียนรายการเรื่องทุกเรื่องที่คุณสนใจ สิ่งเหล่านี้เป็นส่วนหนึ่งของระบบค่านิยมของคุณ และเพิ่มรายการเมื่อคุณมีความคิดใหม่ๆ ถ้าคนอื่นไม่ให้เกียรติคุณ ให้หันกลับมามองค่านิยมส่วนตัวของคุณ เตือนตัวเองว่าอะไรคือสิ่งที่คุณให้ความสำคัญและปฏิบัติตนให้สอดคล้องกับค่านิยมเหล่านี้ เช่น ถ้ามีคนปฏิบัติกับคุณไม่ดีและคุณรู้สึกอยากจะตะโกนใส่หน้าพวกเขา คุณก็อาจจะเตือนตัวเองให้นึกถึงค่านิยมหลักของคุณในเรื่องของการให้เกียรติ ถ้าคุณตะโกนใส่หน้าใคร ก็เท่ากับว่าคุณไม่ให้เกียรติคนๆ นั้นด้วยเช่นกัน หลีกเลี่ยงพฤติกรรมที่ขัดกับระบบค่านิยมส่วนบุคคลของคุณ (เช่น การขโมยของ การไม่ให้เกียรติผู้อื่น หรือการปฏิบัติต่อตัวเองไม่ดี) ความจริงที่น่าเศร้าก็คือ ผู้หญิงบางคนไม่มีความสุขกับตัวเองแม้ว่าเธอจะมีลักษณะนิสัยเชิงบวกมากมาย แต่ถ้าคุณรักและยอมรับตัวตนของคุณและสิ่งที่คุณทำอย่างแท้จริง คุณก็อาจจะทำให้คนอื่นยอมรับในตัวตนของคุณได้เช่นเดียวกัน ทุกอย่างต้องเริ่มจากตัว คุณ เสมอ  คิดถึงจุดแข็งของตัวเองทุกวัน คุณอาจจะเขียนลงไปในบันทึกหรือพิมพ์ในโปรแกรม Word ก็ได้ เขียนรายการลักษณะนิสัยของคุณ เช่น ทะเยอทะยาน ชอบแสดงความรัก ห่วงใยผู้อื่น อัธยาศัยดี และมีร่างกายแข็งแรง คุณสังเกตหรือไม่ว่าจุดแข็งเหล่านี้อาจจะบังเอิญคล้ายกับค่านิยมของคุณ เพราะหลายครั้งที่สองสิ่งนี้มักจะเชื่อมโยงกัน ตระหนักถึงข้อเสียของคุณและเรียนรู้ที่จะยอมรับมันอย่างที่มันเป็น มันอาจจะทำให้คุณเป็นคนที่ไม่เหมือนใคร และคนอื่นๆ ก็อาจจะรักคุณเพราะข้อเสียของคุณนี่แหละ เพราะฉะนั้นคุณก็รักข้อเสียของคุณได้เหมือนกัน บางทีคุณน่าจะลองมองว่ามันเป็นคุณสมบัติพิเศษที่ไม่เหมือนใครมากกว่าที่จะมองว่ามันเป็นข้อเสีย เพราะมันเป็นสิ่งที่ทำให้คุณแตกต่างและน่าสนใจ หลีกเลี่ยงการเปรียบเทียบตัวเองกับคนอื่น เพราะอาจจะทำให้คุณรู้สึกว่าตัวเองไม่ดีพอหรือไม่สมบูรณ์แบบ  ใช้การเจริญสติเสริมสร้างการยอมรับตนเอง เริ่มจากการนั่งในท่าสบายๆ นึกถึงคำวิจารณ์ที่คุณมีต่อตนเอง เช่น "ฉันรู้สึกว่าตัวเองน่าเกลียดแล้วก็อ้วน" ใช้เวลาสักครู่สัมผัสกับความคิดเหล่านี้โดยไม่ต้องตัดสินมัน จากนั้นให้ฝึกการยอมรับโดยไม่ตัดสินด้วยการพูดหรือคิดว่า "ฉันไม่ใช่คนที่สมบูรณ์แบบ และฉันก็สามารถยอมรับตัวเองได้โดยไม่ตัดสิน" สังเกตความคิดที่เพิ่มเข้ามาในหัว แค่เฝ้ามองมันแต่อย่าไปตัดสินมัน (ไม่ว่ามันจะดีหรือไม่ดี) ความคิดเป็นสิ่งที่มาแล้วก็ไป และเป็นสิ่งที่เปลี่ยนแปลงเสมอ ลักษณะภายนอกเป็นสิ่งสำคัญ และการที่จะทำให้คนอื่นให้เกียรติคุณนั้นต้องอาศัยความพยายามในการดูแลรูปลักษณ์ของตนเอง  การดูแลเครื่องแต่งกายและผมเผ้าให้เรียบร้อย สุขลักษณะ ความแข็งแรงของร่างกาย และการตรวจสุขภาพเป็นประจำล้วนเป็นสิ่งที่ต้องทำ การแต่งหน้าเป็นประเด็นที่ยังถกเถียงกันอยู่ในแง่ที่ว่า ในการที่จะประสบความสำเร็จนั้นผู้หญิงควรหรือไม่ควรแต่งหน้ากันแน่ ซึ่งจริงๆ แล้วเรื่องนี้เป็นเรื่องของความพอใจ บางแหล่งที่มาก็บอกว่า ผู้ชายชอบผู้หญิงที่สวยแบบธรรมชาติหรือแต่งหน้าอ่อนๆ แต่ผู้หญิงบางคนก็บอกว่าตัวเองรู้สึกมั่นใจมากกว่าเวลาแต่งหน้า งานวิจัยพบว่า แพทย์อาจจะปฏิบัติกับคนไข้ชายและคนไข้หญิงต่างกันในแง่ของความเจ็บปวดทางกาย ถ้าเป็นคนไข้หญิง บ่อยครั้งที่แพทย์จะไม่ค่อยให้ความสำคัญและใส่ใจกับอาการปวดสักเท่าไหร่เมื่อเทียบกับคนไข้ชาย  ให้ผู้ชายและคนอื่นๆ แสดงความรับผิดชอบถ้าคุณรู้สึกได้ถึงความลำเอียงและอคติที่พวกเขามีต่อคุณ ฉลาดในการเลือกคบเพื่อน เก็บเรื่องการต่อสู้ส่วนตัวและความพ่ายแพ้ไว้กับตัวคุณและเล่าให้เฉพาะกลุ่มเพื่อนที่สนิทและครอบครัวที่คุณไว้ใจได้ฟังเท่านั้น การได้รับการสนับสนุนจากผู้อื่น (ผู้หญิงคนอื่นๆ ครอบครัว เพื่อนๆ) อาจช่วยให้คุณรับมือกับความยากลำบากส่วนตัวหรือจัดการกับอคติได้ ผู้หญิงอาจมีอิทธิพลต่อคนอื่นได้มากขึ้นถ้าเธอแสดงให้เห็นถึงแรงผลักดันในชีวิตของเธอ ผู้หญิงที่มีความทะเยอทะยานและความตั้งใจจริงเป็นผู้หญิงที่ดูมีเสน่ห์มาก  ตั้งใจพร้อมกับมีเป้าหมายและความทะเยอทะยานที่เจาะจง  คุณอาจจะตั้งเป้าหมายประจำวัน ประจำสัปดาห์ ประจำเดือน และประจำปีก็ได้ เขียนลงไปและเตือนตัวเองถึงเป้าหมายนี้อยู่เสมอ ระหว่างทางไปสู่เป้าหมายคุณก็อาจจะปรับเปลี่ยนบางอย่างเล็กน้อยเพื่อให้แผนการดีขึ้น วิธีหนึ่งที่จะทำให้คุณมีแรงผลักดันก็คือการใช้สื่อสร้างสรรค์ ลองวาดรูปเป้าหมายของตัวเองดูสิ คุณอยากได้อะไรให้กับชีวิตและตัวคุณเอง ถ้าคุณยิ้ม หัวเราะ และพูดถึงสิ่งที่เกิดขึ้นในชีวิตของคุณอย่างกระตือรือร้น ผู้ชายก็อาจจะมองว่าคุณเป็นคนที่มีแรงผลักดันและมั่นใจ ซึ่งก็จะทำให้เขาเห็นความสำคัญของคุณ แต่จำไว้ด้วยว่ามันขึ้นอยู่กับว่าคุณจดจ่อกับสิ่งที่คุณทำมากแค่ไหนด้วย ถ้าคุณเปลี่ยนเป้าหมายอยู่เรื่อยและตัดสินใจไม่ได้ว่าคุณต้องการอะไรในชีวิตกันแน่ คนก็อาจจะสงสัยในตัวคุณได้  ถ้าคุณมีลูก ลองพูดถึงความสำเร็จที่โรงเรียนครั้งล่าสุดของพวกเขาด้วยรอยยิ้มและบอกคนอื่นด้วยว่า คุณภูมิใจในตัวพวกเขามากแค่ไหน พูดคุยถึงไอเดียธุรกิจใหม่ๆ ที่คุณอาจจะกำลังวางแผนอยู่ หรือความคิดสร้างสรรค์ถ้าพวกเขาแลดูสนใจ คุณกำลังทำอะไรอยู่บ้าง ทำงานศิลปะชิ้นใหม่ เขียนกลอน เรียนให้จบ หรือเพิ่งเข้าคลาสโยคะ ไม่ว่าจะเป็นเรื่องอะไรก็ตามแต่ คุณมีเรื่องที่น่าสนใจมากมายให้พูดถึงอยู่แล้ว นอกจากการเคารพตนเอง ความมั่นใจ แรงผลักดัน และการเป็นคนชอบแข่งขันแล้ว คุณต้องถามตัวเองในแต่ละด้านของชีวิตด้วยว่า "ฉันกำลังทำไปเพื่ออะไร" ถ้าเป้าหมายของคุณมีที่มาจากการอยากทำให้ผู้ชายคนหนึ่งประทับใจ หรือทำให้ผู้ชายทั่วๆ ไปประทับใจ คุณก็อาจจะมีเหตุผลของการกระทำที่ผิดไป และเช่นเดียวกัน จงเชื่อมั่นในสัญชาตญาณของคุณ มีแค่คุณคนเดียวเท่านั้นที่สามารถตัดสินใจเรื่องต่างๆ ในชีวิตและเส้นทางที่คุณจะมุ่งหน้าไป ไม่มีใครทำแทนคุณได้ คนให้ความสำคัญกับผู้เชี่ยวชาญมากกว่าหน้าใหม่ในวงการ ไม่ว่าคุณจะตัดสินใจทำอะไรหรือทำอะไรให้ดี จงเป็นผู้เชี่ยวชาญในสิ่งนั้น เรียนรู้สิ่งนั้นให้ได้มากที่สุดเท่าที่จะทำได้และสั่งสมประสบการณ์ให้หลากหลาย  ศึกษาค้นคว้า ใช้เวลาว่างบางส่วนค้นหาและเรียนรู้สิ่งที่เกี่ยวข้องกับสาขาที่คุณเรียนหรืออาชีพของคุณ วิธีนี้สร้างความแตกต่างมากมายในโลกธุรกิจ ถ้าคุณทุ่มสุดตัวและพยายามมากขึ้นอีกนิด คนก็อาจจะสังเกตเห็นคุณมากขึ้น ทำการบ้านให้ดี จดจ่ออยู่กับหน้าที่และสิ่งที่คุณต้องทำและอย่าทำพลาด การเป็นผู้เชี่ยวชาญที่แท้จริงคือการเป็นคนที่คนอื่นพึ่งพาและไว้ใจได้ เตรียมตัวให้พร้อม ถ้าคุณต้องกล่าวสุนทรพจน์ครั้งใหญ่หรือต้องนำเสนองานที่ทำงาน อย่ารอจนถึงนาทีสุดท้ายแล้วค่อยเตรียม ให้เวลาตัวเองเยอะๆ เพื่อที่คุณจะได้ดูมั่นใจและมีความรู้ในเรื่องที่จะพูด ช่วยเหลือผู้อื่น เมื่อคุณเป็นผู้เชี่ยวชาญ คุณก็ต้องช่วยให้คนอื่นเข้าใจหรือทำงานเสร็จลุล่วง ช่วยเพื่อนร่วมงาน ผู้ร่วมวิชาชีพ หรือเพื่อนร่วมชั้นเรียนให้ได้มากที่สุดเท่าที่จะทำได้ แต่ก็อย่าให้มากจนเกินไปและอย่าลืมที่จะทำแต่พอดีๆ ด้วย เพราะคุณต้องทำงานของตัวเองให้เสร็จก่อนจึงจะช่วยเหลือคนอื่นได้ ถ้าคุณมีแหล่งทรัพยากรและมีกำลังทรัพย์ คุณอาจจะเรียนต่อเพื่อให้ได้ประกาศนียบัตรหรือปริญญาในสาขาที่เกี่ยวข้องเพิ่มอีก 1 ใบ บางบริษัทอาจจะถึงขั้นจ่ายเงินให้พนักงานเรียนในระดับที่สูงขึ้นไปด้วย ผู้ชายมักจะชอบแข่งขันกันเองเพื่อกระชับความสัมพันธ์ การสร้างความสัมพันธ์กับผู้ชายในเรื่องที่พวกเขาสนใจนั้นช่วยในเรื่องของการเพิ่มความรู้สึกเป็นอันหนึ่งอันเดียวกัน ความสามัคคี หรือความเท่าเทียม คุณต้องเข้าร่วมกิจกรรมด้วยทัศนคติและความสามารถที่เต็มเปี่ยมและทำให้ดีที่สุด ถึงแม้ว่าคุณจะไม่ได้เป็นมือโปรในกีฬาหรืองานอดิเรกอะไร แต่การเปิดรับความท้าทายใหม่ๆ และการทุ่มเทกับอะไรอย่างสุดตัวก็อาจจะทำให้ผู้ชายให้เกียรติคุณได้  ถ้าคุณมีงานอดิเรกที่เกี่ยวข้องการความสามารถทางด้ายร่างกาย เช่น ปีนผา ว่ายน้ำ เล่นบาสเก็ตบอล วิ่ง หรือขี่จักรยาน ให้เล่าให้เพื่อนผู้ชายฟังด้วย การหาทางสายกลางด้วยการทดลองวิธีที่ได้ผลและไม่ได้ผลจะช่วยให้คุณรู้สึกสบายใจกับตัวเองและสบายเวลาที่อยู่ท่ามกลางผู้ชายด้วย วิธีนี้สามารถนำมาใช้ได้ทั้งที่ทำงาน โรงเรียน งานอดิเรก การพบปะทางสังคม และอื่นๆ
สื่อสารอย่างเหมาะสมและมั่นใจ. ศึกษาหาความรู้. ใช้ภาษากาย. แต่งกายให้เหมาะสม. เห็นคุณค่าและเคารพตัวเอง. ให้ความสำคัญกับค่านิยมของคุณ. ยอมรับตัวเอง. ดูแลตัวเอง. อย่าปล่อยให้คนอื่นปฏิบัติกับคุณไม่ดี. หาแรงผลักดัน. ภาคภูมิใจในความสำเร็จของตัวเอง. แน่ใจว่าความทะเยอทะยานนั้นเป็นความต้องการของคุณ. เป็นผู้เชี่ยวชาญ. เข้าร่วมการแข่งขันที่ช่วยกระชับความสัมพันธ์.
https://www.wikihow.com/Be-Taken-Seriously-by-Men https://www.wikihow.com/Be-Taken-Seriously-by-Men https://www.wikihow.com/Be-Taken-Seriously-by-Men
Showing Confidence Loving Yourself Following Your Ambitions